*A Jelenések könyve 21. része alapján*

**A Mennyei Jeruzsálem**

Egy angyal elvitt egy nagy és magas hegyre, és megmutatta a szent várost, Jeruzsálemet, amely Istentől, a mennyből szállt alá. Telve volt Isten dicsőségével; ragyogása hasonló volt a legértékesebb drágakőhöz, a kristályfényű jáspishoz. Fala nagy volt és magas. Tizenkét kapuja volt, előttük tizenkét angyal. Kelet felől három kapu, észak felől három kapu, dél felől három kapu, és nyugat felől három kapu. A város négyszögletű volt, a hossza annyi, mint a szélessége. Falának építőanyaga jáspis, és a város színarany, tiszta üveghez hasonló. Nem láttam templomot a városban, mert a mindenható Isten a temploma. És a városnak nincs szüksége napra és holdra sem, hogy világítsanak neki, mert az Isten dicsősége világosítja meg.

*Pál apostol Korinthusiaknak írt leveléből*

**1Korinthus 13,12**

„Mert most tükör által homályosan látunk, akkor pedig színről színre”